पाएं अपने शहर की ताज़ा ख़बरें और फ्री ई-पेपरडाउनलोड करें
मोहनगढ़ अंतर्गत ग्राम केशवगढ़ में बुधवार की दोपहर के समय गांव के ही दबंग लोगों ने भाजपा नेता एवं विधायक प्रतिनिधि पुष्पेंद्र जैन के पिता पर धारदार हत्यारों से मारपीट कर दी। जिससे बुजुर्ग गंभीर रूप से घायल हो गए। जिसकी तत्काल ही 108 एंबुलेंस को दी गई और जिला अस्पताल भिजवाया गया। जहां जिला अस्पताल के डॉक्टरों के द्वारा गंभीर हालत में बुजुर्ग को ग्वालियर रैफर कर दिया।
पुष्पेंद्र जैन ने बताया कि अपनी माताजी को लेने गांव केशवगढ़ गया था। जब पेड़ के नीचे बैठा था। तभी बलवीर यादव आया और कहने लगा कि तुम टीकमगढ़ से कोरोना लेकर आए हो। इसी को लेकर मां बहनों की गाली देने लगा। मैंने मना किया तो गाली देने लगे। चाचा के लड़के को गालियां देने लगा। जिससे डंडे से पिटाई करने लगा। चाचा का दूसरा लड़का आया यह दोनों भाई मारपीट करने लगे। पिता ने बीच बचाव किया तो बलवीर यादव के द्वारा धारदार हथियार से मारपीट कर दी। जिससे सिर में गंभीर चोट आई। जिन्हें जिला अस्पताल में भर्ती कराया। जहां से उन्हें ग्वालियर रेफर कर दिया है। थाने में पहुंचकर मारपीट के संबंध में रिपोर्ट दर्ज कराई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn